Diari Oficial de la Generalitat Valenciana


Sumari del DOGV 8902, del 10-09-2020 (2020/7193)

RESOLUCIÓ de 8 de setembre de 2020, del conseller d'Educació, Cultura i Esport, per la qual s'integra l'Escola d'Educació Infantil Mestra Pilar Ruiz, amb codi de centre 49903918, en el Col·legi Públic d'Educació Primària Pintor Julio Quesada, amb codi de centre 16437775, tots dos de Crevillent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7193


Data del document
:   08-09-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de setembre de 2020, del conseller d'Educació, Cultura i Esport, per la qual s'integra l'Escola d'Educació Infantil Mestra Pilar Ruiz, amb codi de centre 27055199, en el Col·legi Públic d'Educació Primària Pintor Julio Quesada, amb codi de centre 22905046, tots dos de Crevillent. [2020/7193]  
El Decret 253/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'educació infantil o d'educació primària (DOGV de 02.12.2019), en l'article 3, faculta la conselleria competent en matèria d'educació, a efectuar una modificació organitzativa, com la integració o el desdoblament de centres docents, mitjançant una resolució de la persona titular d'aquesta conselleria, després de l'informe o la consulta, si escau, a aquells òrgans que determine la legislació vigent.  
Mitjançant el Decret 221/2004, de 8 d'octubre, del Consell de la Generalitat, es va crear l'Escola d'Educació Infantil Mestra Pilar Ruiz, amb codi de centre 20533583, a Crevillent, per desglossament del Col·legi Públic d'Educació Infantil i Primària Nuestra Señora de la Esperanza, de la mateixa localitat (DOGV de 14.10.2004).  
Mitjançant el Decret 197/2005, de 16 de desembre, del Consell de la Generalitat, va crear el Col·legi Públic d'Educació Primària Pintor Julio Quesada, amb codi de centre 27253152, a Crevillent, per desglossament del Col·legi Públic d'Educació Infantil i Primària Nuestra Señora de la Esperanza, de la mateixa localitat (DOGV de 22.12.2005).  
La Direcció Territorial d'Educació, Cultura i Esport d'Alacant ha efectuat una proposta d'integració de l'Escola d'Educació Infantil Mestra Pilar Ruiz en el Col·legi Públic d'Educació Primària Pintor Julio Quesada, tots dos centres docents estan situats en edificis confrontants.  
  
El Servei de Planificació Educativa, de la Direcció General de Centres Docents, ha emés un informe en el qual proposa la integració de tots dos centres per estimar oportú i convenient en considerar que hi ha raons d'interés general a l'hora d'oferir conjuntament en un únic centre d'educació infantil i primària les dues etapes educatives que actualment s'imparteixen per separat, així es regularitza la situació d'escolarització de l'alumnat en els dos centres, al mateix temps que suposa una millor distribució dels recursos personals i materials destinats en la zona.  
  
Els consells escolars de tots dos centres han manifestat l'acord per a dur a terme aquesta integració, que ha rebut l'informe favorable de la Inspecció d'Educació.  
Així mateix, han manifestat el desig que la Conselleria d'Educació, Cultura i Esport, després de la integració, assigne al Col·legi d'Educació Infantil i Primària la denominació específica de Julio Quesada-Pilar Ruiz.  
El Consell Escolar Municipal de Crevillent ha sigut oït en relació amb la proposta d'integració. Reunit en sessió ordinària, de data 15 de gener de 2020, va acordar aprovar per unanimitat tant la unificació de tots dos centres com la proposta de denominació del CEIP Julio Quesada-Pilar Ruiz.  
Per tot això, d'acord amb la proposta del director general de Centres Docents, i en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
U  
1. Integrar l'Escola d'Educació Infantil Mestra Pilar Ruiz, amb codi de centre 29602077, en el Col·legi Públic d'Educació Primària Pintor Julio Quesada, amb codi de centre 42839154.  
  
2. La composició resultant del centre serà la següent:  
Província: Alacant  
Localitat: Crevillent  
Denominació: Col·legi d'Educació Infantil i Primària Julio Quesada-Pilar Ruiz  
Codi: 16572531  
Titular: Generalitat  
Domicili: Carrer Fraternitat s/n  
Composició: 8 unitats d'Educació Infantil (2 de primer cicle i 6 de segon cicle) i 12 unitats d'Educació Primària  
Capacitat: 190 llocs escolars d'Educació Infantil (40 de primer cicle i 150 de segon cicle) i 300 d'Educació Primària  
2. El centre aplicarà el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
3. A l'efecte d'escolarització, el centre roman adscrit a l'IES Canonge Manchón, codi 61417893, de Crevillent.  
  
Dos  
El Col·legi d'Educació Infantil i Primària Julio Quesada-Pilar Ruiz iniciarà les activitats en el curs escolar 2020-2021.  
  
Tres  
1. L'Escola d'Educació Infantil Mestra Pilar Ruiz, codi 02245933, cessa les activitats a la finalització del curs acadèmic 2019-2020.  
  
2. Les seues unitats, llocs de treball, plantilla docent, i també el material i l'equipament, s'integraran en el Col·legi d'Educació Infantil i Primària Julio Quesada-Pilar Ruiz, codi de centre 56786683.  
  
Quatre  
Una vegada liquidats els deutes i realitzat el balanç de la situació econòmica, es liquidarà el compte bancari de l'Escola d'Educació Infantil Mestra Pilar Ruiz i el seu saldo s'ingressarà en el compte del Col·legi d'Educació Infantil i Primària Julio Quesada-Pilar Ruiz.  
  
  
Cinc  
1. D'acord amb la composició actual, els llocs de treball del CEIP Julio Quesada-Pilar Ruiz seran els següents:  
- 8 mestres d'educació infantil  
- 11 mestres d'educació primària  
- 2 mestres d'educació primària, llengua estrangera: Anglés  
  
- 2 mestres d'educació primària, Educació Física  
- 1 mestre o mestra d'educació primària, Educació Musical  
- 1 mestre o mestra d'educació primària, Pedagogia Terapèutica  
  
- 1 mestre o mestra d'educació primària, Audició i Llenguatge  
- 2 llocs de personal educador d'educació infantil (primer cicle)  
  
  
2. El personal docent amb destinació definitiva en els centres esmentats en el punt u d'aquesta resolució que, com a conseqüència de la integració, s'adscriga al Col·legi d'Educació Infantil i Primària Julio Quesada-Pilar Ruiz mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents que s'estableix en la Llei orgànica 2/2006, de 3 de maig, d'educació, i altres procediments de provisió de places a cobrir per aquest.  
  
Sis  
La Direcció Territorial d'Educació, Cultura i Esport d'Alacant nomenarà la persona que ocupe la direcció del centre, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i l'article 19 del Decret 253/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'educació infantil o d'educació primària.  
  
Set  
S'autoritza les direccions generals d'aquesta conselleria, perquè, en l'àmbit de les seues respectives competències, adopten totes les mesures siguen necessàries per a complir millor el que es disposa en aquesta resolució.  
  
  
  
Huit  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Nou  
La present resolució es publicarà en el Diari Oficial de la Generalitat Valenciana. No obstant això, els efectes s'entenen referits al començament del curs escolar 2020-2021 i el nomenament de la direcció del centre des de l'1 de juliol de 2020.  
  
Contra aquesta resolució, que posa fi a la via administrativa, es pot interposar, postestativament, un recurs de reposició en el termini d'un mes comptador des de l'endemà de la publicació en el Diari Oficial de la Generalitat Valenciana davant el mateix òrgan que ha dictat l'acte objecte de recurs, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de setembre de 2020.- El conseller d'Educació, Cultura i Esport: Vicent Marzà i Ibáñez.